หนูจะร้องไห้ง่ายมากค่ะ เมื่อมีคนในครอบครัวมาตะคอกหรือต่อว่า หนูมักทะเลาะกับคนในครอบครัวบ่อย เป็นเหมือนภาระของทุกๆคน ไม่มีใครต้องการ หนูทำอะไรก็ดูแย่ไปหมด หลัวจากหนูทะเลาะกับคนในครอบครัวจะชอบอยู่คนเดียวและร้องไห้ตลอดทุกครั้งเลยค่ะ หนูเป็นคนที่ขาดความอบอุ่นตั้งแต่เด็ก แม่เสียชีวิต พ่อมีแฟนใหม่ มีลูกใหม่ หนูไม่ถูกกับแฟนใหม่พ่อ พ่อมักจะมีปัญหากับแฟนใหม่ทะเลาะกันทุกครั้งเวลาหนูไปนอนด้วย หนูจะเห็นและจดจำทุกอย่าง หนูทำอะไรก็ผิดก็แย่ไม่เคยถูกใจใครเลยสักคนค่ะ
สวัสดีค่ะ อาการดังกล่าวอาจเรียกว่ามีความไวหรือถูกกระทบจิตใจได้โดยง่ายจากคำพูดหรือการกระทำของผู้อื่น ซึ่งอาจจะไม่ได้จัดเป็นโรคก็ได้ หากเป็นแค่ชั่วครั้งคราวแล้วหายไป แต่ถาหากคำพูดเหล่านั้นทำให้มีความรู้สึกเศร้า รู้สึกเครียดมาก ทำให้มีความรู้สึกไม่อยากจะทำอะไร ไม่อยากเข้าสังคม อาจจัดว่ามีภาวะซึมเศร้าร่วมด้วยและหากมีภาวะซึมเศร้านานติดต่อกันเกิน 2 อาทิตย์ อาจจัดว่าเป็นโรคซึมเศร้า โดยมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการที่เข้าได้กับโรคซึมเศร้า แนะนำให้รีบไปพบแพทย์เพื่อรักษาด้วยการใช้ยาหรือทำจิตบำบัดเบื้องต้นแนะนำเปิดใจพูดคุยกับคนในครอบครัว ว่าคำพูดแบบนี้ทำให้เราเสียใจ พยายามหากิจกรรมที่ชอบทำเพื่อเบี่ยงเบนความสนใจจากปัญหาในครอบครัว และอย่ากลัวหรืออายที่จะไปพบจิตแพทย์หรือนักจิตวิทยาเพื่อขอความช่วยเหลือหรือคำแนะนำ